Page:Ancient and modern history of Buckhaven in Fife-shire.pdf/13

 San.—A wow, Mess John stir, ye hae bairns your ain, how did you get them? But yours are a' laddies, and mine is but a lassie, if you'll tell me how you got your laddies, I'll tell you how I got my lassie, and then we'll be baith alike good o the business. The minister looks at him, hute, tute, Saunders, lay down four pound and a groat, and come back to-morrow to the stool, and give satisfaction to the congregation; you had more need to be seeking repentance for that abominable sin of uncleanness, than speaking so to me. San—Then there is your siller, I hae gotten but poor penny-worths for’t, and ye'll tell me to repent fort: What the auld thief needs I repent, when I am gaun to marry de woman? Wişe Willy. Now stir, you and maister elders ye mauna put them on the black creepy till they be married, they've suffered enough at a time. A well, a well, said they, but they must marry very soon then. I trow sae, says Sandy, ye'll be wanting mair siller; foul hae't ye'll do for naething here. Hame comes Sandy, starving o' hunger, ye might a casted a knot on his lang guts. His mither was baking peace bannocks; up he gets a lump of her leaven into his mouth. Auld thief be in your haggis-bag, Sandy, ye been wi' the minister the day, ye'd get a good lang grace, he might a gi’en you meat, thou filthy dog it tu is, thou hast the bulk of a little whalpie o'my leaven in your guts, it wada been four good bannocks and a scone, and a sair'd our Sandy's dinner, sac wud it e'en; but an ye keep a reeking house, and a rocking cradle three eleven years, as I hae done, less will sair ye yet, baggity beast